እዚ ርኽበት ኣዝዩ ዘሐጉስ እኳ እንተኾነ፡ ነቶም ኣብ መላእ ዓለም ዘለዉ ብሚልዮናት ዝቁጸሩ ተሰከምቲ HIV ግና ሓድሽ መድሃኒት ተረኺቡ ማለት ኣይኮነን። እቲ ኣገባብ ብመሰረቱ ካንሰር ንምፍዋስ እንበር HIV ንምፍዋስ ኣይኮነን ተኻይዱ። ህሉው ኣገባብ ፍወሳ HIV ውጽኢታዊ ኢዩ፥ ማለት ምስቲ ቫይረስ ዝነብሩ ሰበት ነዊሕ ዕድመ ክጸንሑን ጥዑይ ህይወት ክመርሑን ይኽእሉ። ምንጪ ስእሊ, Getty Images እዚ ናይ ሕጂ ርኽበት ኣገዳሲ ዝኾነሉ ዋና ምኽንያት፡ ተመራመርቲ ንፍወሳ HIV ኣብ ዝገብርዎ ጻዕሪ ሓድሽ መገዲ ክኸፍተሎም ሰለ ዝኽእል ኢዩ። ዋላ እኳ ብዙሕ ዝተረፈ እንተ'ሎ፡ ኣካላት ከመይ ኣቢሉ'ዩ ብተፈጥሮኣዊ መስርሕ ነዚ ለበዳ ዝከላኸሎ ምፍላጥ ግን ዓቢ ተስፋ ዝህብ'ዩ። ኣብቲ መጽናዕቲ ዝተሳተፈ ሓደ ተመራማሪ ኢምፐሪያል ኮለጅ ላንደን፡ 'እዚ ኣብ ፈርዒ ዋሃዮ ተረኺቡ ዘሎ ዓወት ነቲ ኤይድስ ንምስዓር ንገብሮ ጻዕሪ ሓድሽ ኣገባባት ክነተኣታቱ ጽቡቅ ተስፋ ዝህብ ኢዩ' ይብል። ንሱ ወሲኹ እዚ ኣገባብ ብሰንኪ ዘለዎ ናይ ኪሞተራፒ ልዑል መርዛምነት ንፍወሳ HIV ምቹእ'ዩ ክበሃል ኣይከኣልን፡ እዚ ኣገባብ ንፍወሳ ካንሰር ዘገልግል ኢዩ ይብል። ብኸመይ'ዩ ዝሰርሕ?
